דן טולקובסקי

דן טוֹלקוֹבסקי (נולד ב-17 בינואר 1921) הוא איש צבא בדימוס בדרגת אלוף. היה המפקד החמישי של חיל האוויר ממאי 1953 עד יולי 1958. טולקובסקי נולד בשנת 1921 בתל אביב, בנם של שמואל טולקובסקי, מראשי הפרדסנים בארץ ופעיל ציוני נודע, וחנה, בתו של יצחק ליב גולדברג. למד בגימנסיה הרצליה בתל אביב, וב-1936 החל לפעול ב"הגנה". ב-1938 המשיך לימודיו באימפריאל קולג' בלונדון והוסמך כמהנדס מכונות. בשנת 1942 התגייס לחיל האוויר הבריטי, עבר קורס טיס בטרנסוואל שבדרום אפריקה, קיבל את כנפי הטיס ב-1943, ועבר אימון מבצעי במצרים. שירת כטייס ספיטפייר בטייסת 238 והשתתף בקרבות באיטליה ובדרום צרפת. באוקטובר 1944 הוצב בטייסת 94 והשתתף בקרבות ביוון. בתום מלחמת העולם השנייה שירת בטייסת תובלה ולאחר מכן שירת בבסיס חיל האוויר הבריטי בלוד עד שהשתחרר בדרגת לוטננט טיסה ביוני 1946. טולקובסקי עבד בבריטניה כמהנדס מכונות ובמקביל גויס חזרה ל"הגנה", ועסק ברכש חשאי של מטוסים והטסתם לישראל. באחת הטיסות נפצע ושבר את ידו באורח קשה והושבת מהטסה במשך כחצי שנה. בשנת 1948 חזר לארץ ישראל, ימים ספורים לפני הכרזת העצמאות. הוא גויס לצה"ל ושירת בחיל האוויר, השתתף כאיש צוות אוויר בגיחות הפצצה בחזית המצרית. בהמשך מילא תפקידי מטה והדרכה, בהם ראש להק ההדרכה ושימש "מפקח כללי" בחיל. השתחרר מהשירות אך גויס חזרה עם מינויו של חיים לסקוב למפקד החיל ביולי 1951, ומונה לראש המטה שלו. במאי 1953 מונה למפקד החיל. בתקופת כהונתו נקלטו בחיל מטוסי הסילון הראשונים, והחיל השתתף במלחמת סיני. ביולי 1958 העביר את הפיקוד על החיל לעזר ויצמן, השתחרר מהצבא ועבד שנה אחת במשרד הביטחון. ב-1959 הצטרף לחברת "דיסקונט השקעות", תחילה כסמנכ"ל ובשנת 1968 מונה למנכ"ל החברה, תפקיד אותו מילא 17 שנים עד פרישתו. בתפקידו הוביל בין השאר השקעות בישקר, באלרון ובסאיטקס. שימש יו"ר חברת סאיטקס. חבר הקורטוריון של הטכניון מאז 1959. ב-1985 פרש והקים ביחד עם בנו, גדעון טולקובסקי, ופרדריק אדלר, יזם הון סיכון אמריקאי את "אתנה" - קרן הון סיכון להשקעות בהיי טק הראשונה בישראל. היה יו"ר ועדת המשנה לקרינה וליישומי רדיואיזוטופים(אנ') של הוועדה לאנרגיה אטומית. טולקובסקי היה מקורב בשנות ה-60 למפלגת רפ"י. ב-1967 היה ממייסדי התנועה למען ארץ ישראל השלמה, אך מאז שינה את עמדותיו והוא תומך ברעיון שתי מדינות לשני עמים. ב-1976 נמנה עם קבוצת המייסדים של מפלגת ד"ש. במהלך השיחות על הסכם השלום בין ישראל למצרים היה חבר בקבוצה של קצינים בכירים שהתנגדה לוויתורים בסיני. ב-1970 עמד בראש ועדת חקירה לחקר התנגשות מטוס חיל האוויר סטרטוקרוזר ומטוס טי.וו.אי בואינג 707 בשדה התעופה לוד. בשנים 1978–1980 היה חבר מליאת רשות ניירות ערך. בשנת 1997 היה חבר בוועדת צ'חנובר, שחקרה את ההתנקשות בח'אלד משעל בירדן. ב-2021 היה טולקובסקי לראשון מבין אלופי צה"ל הוותיקים לדורותיהם שחצה את גיל 100. ב-24 בנובמבר 1958 עוטר באות לגיון הכבוד בדרגת מפקד על ידי שגריר צרפת בישראל, פייר ז'ילבר ב-1980 קיבל תואר דוקטור לשם כבוד מהטכניון, על תרומתו לפיתוח התעשייה בישראל ב-1997 זכה בפרס ע"ש יצחק רבין מטעם נציבות המדע והטכנולוגיה ארצות הברית-ישראל, כהערכה על פועלו בתעשיית ההייטק בישראל ב-2023 נמנה עם מקבלי עיטור נשיא מדינת ישראל חבר במועצה הלאומית למחקר ופיתוח (1963) חבר ב"ועדה לבירור אירועי ירדן" (ועדת צ'חנובר, 1997) חבר בוועדה לבחינת המבנה הארגוני של המוסדות להשכלה גבוהה טולקובסקי היה נשוי למרים משנת 1948 ועד לפטירתה ב-2015. אב לשלושה: רוני (אלמנתו של אריה פיינגולד), גדעון ודוד טולקובסקי. אחותו נעמי הייתה רעייתו של האנתרופולוג רפאל פטאי. מדיה וקבצים בנושא דן טולקובסקי בוויקישיתוף דוד תדהר (עורך), "אלוף דן טולקובסקי", באנציקלופדיה לחלוצי הישוב ובוניו, כרך ו (1955), עמ' 2614 דן טולקובסקי, באתר חיל האוויר הישראלי ראיון של דן טולקובסקי לעופר רגב בערוץ היוטיוב של עמותת "תולדות ישראל" לתיעוד דור תש"ח דן ארקין, ‏"רק אחרי מבצע קדש, הודה דיין שצדקתי", באתר חיל האוויר הישראלי מאיר אורבך ואסף גלעד, תחנות החיים של דן טולקובסקי, באתר כלכליסט, 29 באפריל 2009 יעקב בר-און, ‏מפקד חיל האוויר ב-56': הצעתי לדיין להקדים את היציאה למלחמה, באתר מעריב אונליין, 26 באוקטובר 2016 ישי פרידמן, ‏"לא יכולתי לראות בעיני רוחי חיל אוויר כמו זה שיש לנו היום", בעיתון מקור ראשון, 27 במרץ 2018 חותם אישי - דן טולקובסקי, סרטון באתר יוטיוב, בערוץ ה-YouTube הרשמי של הטלוויזיה החינוכית הישראלית, 8 במאי 2018 דן טולקובסקי סיפור חיים, סרטון בערוץ "אישי רחוב", באתר יוטיוב (אורך: 33:08) מפגש יום הולדת 100 לאלוף (מיל) דן טולקובסקי, סרטון בערוץ "Amuta IAF", באתר יוטיוב (אורך: 01:01:36) חנן גרינווד, מזל טוב: מפקד חיל האוויר לשעבר בן מאה, באתר ישראל היום, 18 בינואר 2021 האלוף דן טולקובסקי, במסגרת הסכת עולמי עם יצחק נוי, תאגיד השידור הישראלי - כאן ירון אברהם, ‏"אני מאוד מאוד מודאג מכמה אנשים בפוליטיקה היום", באתר ‏מאקו‏, 26 באפריל 2023 ע"פ ראיון עמו בפודקאסט אפרכסת עם העיתונאי אמיר אורן ב-11.1.2023 דוד תדהר (עורך), "שמואל טולקובסקי", באנציקלופדיה לחלוצי הישוב ובוניו, כרך ו (1955), עמ' 2446 תמר גיא, דן טולקובסקי מדבר, מעריב, 9 בספטמבר 1986 ריאיון עם דן טולקובסקי, על אזרחי, 11 באוגוסט 2012 יוסף חריף, קצינים בכירים (מיל.) דנו עם בגין נגד ויתורים בסיני, מעריב, 3 באוגוסט 1978 יצחק פונדק אף הוא חצה את גיל 100, אך דרגת האלוף שלו ניתנה לו כדרגת ייצוג עשרות שנים לאחר תום שירותו. אלוף דן טולקובסקי "קומנדר לגיון הכבוד", דבר, 25 בנובמבר 1958